Tukutuku

King County Executive
**Dow Constantine**

**Solia na veivuke vakailavo na King County me tarovi na veivakaduiduitaki vaka kawa tamata**

Noveba 19, 2020

**Vakalekaleka**

**E mai kacivaka na liuliu ni King County ko Dow Constantine na veivuke vakailevu e $200,000 ka vagolei kina 24 na soqosoqo me baleta na kena vakasoqoni nai tukutuku me baleta na kena valuti na veivakaduiduitaki vaka kawa tamata ka vakarautaka talega nai dusidusi me baleta na buli ni lawa kei na vakarautaki ni tuvatuva vakailavo e King County.**

**Lewe ni Talanoa**

Ena ka 11 ni June, 2020, e mai vakadeitaki kina e na vanua o King County ni veivakaduiduitaki vaka kawa tamata e rawa ni vakacacana na noda bula. Ena solesolevaki kei ira veisoqosoqo era dau tutaka na dina oqo, ira na lewe ni vanua, kei na tabana ni matanitu kei na veiliutaki ni matanitu e King County, e mai biuta vata na noda liuliu, na Kovana Constantine e dua nai tuvatuva vakailavo me tarai cake kina na veika vakalawa, me na tekivutaki kina e dua nai tuvatuva ni veiyabaki me vamalumalumutaki na yavutu eso ka dau vakavuna na tiko yavavala, tarai cake eso na parokaramu ka vukea na kena tubu ka vakamaucokonataki na veikawa tamata ena noda itikotiko.

E ra a mai tavoca na daunicakacaka e King County eso nai yavutu ka valuta na veivakaduiduitaki vaka kawa tamata kei na rua nai tuvatuva vakailavo e na lomani dua na yabaki me baleti ira na yago loaloa, masikuvui kei ira na roka ni kawa ni tamata itaukei eso. Ena kena tokoni na sasaga vinaka oqo, e ra sa mai solia na veiliutaki ni King County e $200,000 kina 24 na veimata soqosoqo me ra veitaratara kei na nodra veitikotiko ka vakasokumuna eso nai tukutuku me baleti ira era vakaleqai se buturaki na nodra bula ena vuku ni veivakaduiduitaki.

**Soqosoqo ka vagolei kina na veivuke**

* 4 Tomorrow
* Billie Pearl Lifeline International
* Bridging Cultural Gaps
* Brown Dove Enterprises
* Centro Cultural Mexicano
* Choose 180
* Coalition of Immigrants, Refugees, and Communities of Color (CIRCC)
* Education with a Purpose Foundation for Pacific Islanders
* Equity in Education Coalition
* Eritrean Association in Greater Seattle
* Freedom Project
* Garfield Super Block Coalition
* LELO
* Low Income Housing Institute
* Nakani Native Program
* Open Doors for Multicultural Families/King County Racial Equity Coalition
* Progress Pushers
* RISE
* Sky Urban Empowerment and Transformation Center
* United Black Christian Clergy/Black Dollar Days Task Force
* United Indian of All Tribes
* Urban Family
* Urban League of Metropolitan Seattle
* West African Community Council

E tukuna na iliuliu Constantine ni “oqo e se qai sevu ni gauna e King County me vakarautaki kina e dua nai tuvatuva vakailavo ka vakayavutaki ena valuti ni veivakaduiduitaki vaka kawa tamata vakauasivi na kena veisautaki na cicivaki ni noda matanitu me kauta mai na veivakaduavatataki ena noda vanua ka vakawabokotaki nai tovo ni vidusi baleta ni rawa ni vakacacana na noda bula”. E qai kuria “ni lavo e vagolei ena veisoqosoqo ena kauta vata mai e levu na vakatutu vinaka ka rawa ni vukea na noda toso ki liu, buli ni lawa vovou ka cuqena na veivakaduavatataki ena noda sasaga me toso vinaka na noda vanua e King County”.

Na veivuke vakailavo oqo vei ira na veisoqosoqo ena tomani tiko me yacova na Janueri 2021, ka na kumuni vata kina nai tukututuku ni nodra vakadidike e King County. E na vakayagataka na Public Health Crisis Core Team nai tukutuku ni vakadidike oqo me na viri kotori kina na lawa kei na tuvatuva ni veika vakailavo ka yavutaki ena veivakaduavatataki, wili kina na tutaki ni dina, dodonu kei na savasava ena kena wali na leqa ena noda veitikotiko.

**Nodra vosa na veiliutaki**

“Oqo e se qai sevu ni gauna e King County me vakarautaki kina e dua nai tuvatuva vakailavo ka vakayavutaki ena valuti ni veivakaduiduitaki vaka kawa tamata vakauasivi na kena veisautaki na cicivaki ni noda matanitu me kauta mai na veivakaduavatataki ena noda vanua ka vakawabokotaki nai tovo ni vidusi baleta ni rawa ni vakacacana na noda bula. Nai lavo e vagolei ena veisoqosoqo ena kauta vata mai e levu na vakatutu vinaka ka rawa ni vukea na noda toso ki liu, buli ni lawa vovou ka cuqena na veivakaduavatataki ena noda sasaga me toso vinaka na noda vanua e King County” -Dow Constantine, King County Executive

“Na veiliutaki ka tokona na duavata ni veikawa tamata ka vukea na nodra tiko vinaka na lewe ni vanua ena rawati ga kevaka era cuqeni ka tokoni na lewe ni vanua ena sasaga ni bula vakaveiwekani. E dodonu me ra na vagolea na nodra gauna kei na yau na veitabana ena semati ni kawa tamata taucoko ka me vakamalumalumutaki na duidui ena keda maliwa. E bibi talega me ra vakauqeti na lewe ni vanua ka ra vakaleqai se vakacacani na nodra bula e na itovo ni bula oqo ena kena vakavinakataki nai tuvatuva e sa navuci tiko”. - Anita Whitfield, Chief Inclusion and Equity Officer, King County Office of Equity and Social Justice

“Kevaka me rawati na savasava ena sasaga oqo, e dodonu me ra na vakila na kena vinaka o ira na lewe ni vanua. Nai lavo ena vukea na kena tarai cake tale na bula ni veivakabauti ena kedra maliwa na taukei ni vanua kei na matanitu veiliutaki ka tokone na sasaga ni veivakameautaki me baleta na veitawasei e a yaco ena gauna e liu. - Michael Tulee, Daireketa, United Indians of All Tribes Foundation

“Na nodra cuqeni tiko na lewe ni vanua ena vakadeitaka na nodra veivakabauti kei na kena vakararamataki nai tukutuku oqo. Keimami marautaka na nodra veivakadeitaki na liuliu (County) ena nodra cakacaka na kena kena dau ena veivakaduavatataki ena sasaga oqo. E bibi na kena vakarusai na wakatu ni tovo oqo ka me ra na vukei ko ira na vakaleqai ena valavala lolovira ni veidusi kei na veivakaduiduitaki.” - Michelle Merriweather, Peresitedi ka CEO, Urban League of Metropolitan Seattle (ULMS)